Ziejbaar

'n Ziejbaar of 'nen doorsjlaag is ein in Limburg väöl gebruuk woord veur 't in 't Nederlandsj gebrukelikke woord vergiet, ein groate kómpvörmige sjaal mèt gaetjes in de wandj.
't Is ein keukegereij dat gebruuk wirt óm aetesware, zwoa-es greuntes, pasta’s, friet e.d., van euvertollig vóch te óntdoon.

Ein ziejbaar woort vreuger meistal van geëmailleerd sjtaol gemaak of van bamboe. Allewiel  kriet me in de winkel allein nog mer oetveuringe oet diverse saorte kunssjtoffe en oet  roesvriejsjtaol.

Veur bouillon wirt meistal eine chinois, ein zoageneump puntjzeef, gebruuk.

Gezèkde
 Dae haet 'ne kop wiej ein ziejbaar - Hae haet ein kop wiej ein zeef.

Categorie:Keukegerei
Categorie:Hoeshauwe
Categorie :Limburgse wäörd

''